Cynthia Villar

Si Cynthia Aguilar Villar (namundag Cynthia Ampaya Aguilar kan Hulyo 29, 1950) sarong pulitiko, negosyante asin agom kan bilyonaryong si Manny Villar. Nagin siyang myembro sa Hababang Kongreso para sa Solong Distrito kan Syudad nin Las Piñas poon 2001-2010 asin sa presente Senador siya kan Filipinas. https://www.senate.gov.ph/senators/senlist.asp Kinua 21-16http://www.philippinecentral.com/senators.html Kinua 21-6-16https://www.senate.gov.ph/senators/sen_bio/villar_cynthia_bio.asp Kinua 21-6-16http://www.rappler.com/nation/politics/elections-2013/data/candidates/senator/cynthia-villar  Kinua 21-6-16

Siya tugang ni Vergel Aguilar, an presenteng Alkalde kan Syudad nin Las Piñas asin kan Muntinlupa Barangay Chairman Elizabeth "Ate Bess" A. Masangkay.http://philnews.ph/2013/05/11/cynthia-villar-profile-bios-photos-senatorial-candidate-32/ Kinua 21-6-16

Kaamayan kan buhay

Si Villar namundag Hulyo 29, 1950 sa munisipalidad nin Muntinlupa ki Filemon Aguilar na nagin man alkalde kan Las Piñas asin Representante, asin ki Lydia Ampaya. Nagklase asin nagtapos siya sa  Muntinlupa Elementary School (1962), dangan sa saiyang sekundarya,  sa Philippine Christian University (1966). Nagkua siya kan kursong Bachelor of Science in Business Administration sa Unibersidad kan Filipinas, Diliman kan 1970. Kan taon 1972, nakua niya an saiyang Master's degree sa Business Administration sa New York University.http://philnews.ph/2013/05/11/cynthia-villar-profile-bios-photos-senatorial-candidate-32/ Kinua 21-6-16

Bago siya nakapangagom ki Manny Villar, siya naging financial analyst sa Philippine Shares Corporation asin profesora sa Far Eastern University. Kan nakasal na, siya nagtabang na sa pagpadalagan kan mga palakaya kan saiyang agom asin nagin direktor asin bise presidente kan Household Finance Corporation. Dangan kaini siya an nagtukaw tagamato kan Capitol Development Bank kun saen tesorera siya poon 1989 abot 1990 asin presidente poon 1990 sundo 1998.http://www.cynthiavillar.com.ph/  Kinua 21-6-16

Kan 1992, tinogdas niya an Villar Foundation kun saen siya sa presente an managing director.

Kan si Manny Villar nagin Speaker sa Harong kan mga Representante kan 1998, siya nagtukaw bilang pamayo kan Congressional Spouses Foundation abot 2000. Kan siya may katongdan na siring, nakapatogdok siya nin onseng sentro rehiyonal para sa pagparahay sa mga kababaihan na nagsapo  nin pag'aabuso.http://philnews.ph/2013/05/11/cynthia-villar-profile-bios-photos-senatorial-candidate-32/ Kinua 212-6-16

Karera pulitika

Kan 2001, si Villar nagdalagan bilang representante sa Solong Distrito nin Las Piñas asin sinawsawan niyang husto an kalaban. Nagsirbe siya sa katongdan na ini abot 2010. 

Kan an agom niya nagin Senate President kan 2006, siya man nagin presidente kan Senate Spouses Foundation, Inc., asin nagsirbe sagkod Desyembre 2008 kun kasuarin nakatipon nin 25 milyon pesos an Pundasyon para sa pagpahirahay kan mga charity ward sa Philippine General Hospital. Kan 2013, si Villar nagdalagan bilang senador sa partido pultikang Partido Liberal, na iyo an karibal na partido kan an agom niya nagdalagan para presidente kan eleksyon presidensyal 2010. Masabi pa, siya guminana bilang senador na nagpwestong ika-10.http://philnews.ph/2013/05/11/cynthia-villar-profile-bios-photos-senatorial-candidate-32/ Kinua 21-6-16

 Toltolan 

Kategorya:Mga senador kan Filipinas
Kategorya:Mga nangagin Representante kan Filipinas